Diari Oficial de la Generalitat Valenciana


Sumari del DOGV 2197, del 01-02-1994 (1994/830421)

ACORD de 25 de gener de 1994, del Govern Valencià, pel qual es declara exempt l'Ajuntament de Puebla de Benifasar de l'obligació de mantenir la plaça de secretària.
--------------------------------------------------------------------------------------------------------------------------------------------------------------------

### Dades del document

Número de DOGV
:   2197

Data del DOGV
:   01-02-1994

Secció del DOGV
:   ALTRES DISPOSICIONS

Número del document
:   1994/830421


Data del document
:   24-01-1994

Organisme emissor
:   Conselleria d'Administració Pública

Tipus de document
:   Acord

ACORD de 25 de gener de 1994, del Govern Valencià, pel qual es declara exempt l'Ajuntament de Puebla de Benifasar de l'obligació de mantenir la plaça de secretaria. [94/0610]  
El Govern Valencià, en la reunió del dia 25 de gener de 1994, adoptà l'acord següent:  
L'Ajuntament de Puebla de Benifasar, atès el reduït nombre de la seua població, va acordar, en sessió de 4 de maig de 1992, sol·licitar l'exempció de la plaça de Secretaria i acollir-se als serveis prestats per la Diputació Provincial de Castelló.  
Comprovat que l'esmentat municipi estava agrupat amb el de Castell de Cabres per al manteniment en comú de la plaça de secretaria, la Direcció General d'Administració Local, de la Conselleria d'Administració Pública, instà la instrucció de l'oportú expedient de dissolució.  
Mitjançant Ordre de 9 de setembre de 1993, de la Conselleria d'Administració Pública, es va aprovar la dissolució de l'agrupació per al manteniment de la plaça de secretaria integrada pels esmentats municipis.  
El tràmit del procediment es va substanciar de conformitat amb el Reial Decret 731/1993, de 14 de maig, sobre previsió de llocs de treball reservats a funcionaris d'administració local amb habilitació de caràcter nacional.  
Per tant, ateses les facultats conferides per l'esmentat Reial Decret 731/1993, de 14 de maig, d'acord amb l'article 17 de l'Estatut d'Autonomia de la Comunitat Valenciana, en relació amb l'article 25 de la Llei de la Generalitat Valenciana 5/1983, de 30 de desembre, i a proposta del Conseller d'Administració Pública, el Govern Valencià  
ACORDA  
Declarar exempt l'Ajuntament de Puebla de Benifasar de l'obligació de mantenir la plaça de secretaria.  
Aquest acord s'haurà de publicar en el Diari Oficial de la Generalitat Valenciana i també en el Butlletí Oficial de l'Estat després de la comunicació al Ministeri per a les Administracions Públiques.  
Contra aquest acord, que posa fi a la via administrativa, és procedent interposar, després de la comunicació preceptiva al Govern Valencià, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la publicació d'aquest acord en el Butlletí Oficial de l'Estat, de conformitat amb el que estableixen els articles 48, 109.c) i 110.3 de la Llei 30 /1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals desena i onzena de l'esmentada Llei 30/1992), sense perjudici que les persones interessades exercesquen qualsevol altre recurs que consideren oportú.  
València, 25 de gener de 1994  
El Conseller Secretari del Govern Valencià,  
LUIS BERENGUER FUSTER